Pernille Holbøll
Pernille Holbøll (født 28. december 1981 i Hellerup) er en dansk journalist. Hun er ansat som ny ansvarshavende chefredaktør på B.T. med start fra midten af maj 2022.

Holbøll er uddannet journalist fra DMJX fra 2006 til 2010 og studerede forinden jura på Københavns Universitet fra 2003 til 2006. Hun var chefredaktør på Ekstra Bladet fra december 2019 til november 2021, hvorefter hun skiftede til en stilling som direktør i bettingfirmaet Better Collective, hvor hun startede 1. marts 2022 efter overstået barsel. Tidligere havde hun været ansat på Ekstra Bladet (2010-2012 og 2015-2019), DR (2012-2013), TV 2 (2013) og Metroxpress (2014).

Holbøll bliver ansvarshavende chefredaktør på B.T. efter Michael Dyrby som forlod jobbet i december 2021.

Referencer 

Journalister fra Danmark
Chefredaktører fra Danmark
Ansatte ved TV 2
Ansatte i DR
Journalister ved Ekstra Bladet
Alumni fra Københavns Universitet